A-klinikkasäätiö

A-klinikkasäätiö on vuonna 1955 perustettu säätiö ja palveluntuottaja. Sen toiminnan tavoitteena on vähentää päihdehaittoja ja muita psykososiaalisia ongelmia.  

A-klinikkasäätiö tekee työtä päihde-ja riippuvuusongelmien ehkäisemiseksi tarjoamalla tietoa ja tarvittavia palveluita. A-klinikkasäätiössä tehdään tutkimusta, tarjoaa tukea ja apua verkossa ja kasvokkain.    

A-klinikkasäätiön apua on saatavilla joko verkkopalveluista tai kasvokkain. .

Kasvokkain tehtävä työ 
 Ka­tuk­li­nik­ka. A-kli­nik­ka­sää­tiö tarjoaa terveys- ja sosiaalineuvontaa, testausta sekä palveluihin saattamista Helsingissä, Tampereella ja Oulussa.
 Va­paaeh­tois­työ. Vapaaehtoiset kohtaavat kaduilla ihmisiä, joilla on päihteiden käytön, asunnottomuuden tai mielenterveyden ongelmien takia haastava tilanne elämässä. 
 Osis. Osis-toiminta on tarkoitettu niille jotka elävät tai ovat eläneet päihdemaailmassa.
 Völ­jy. Tampereella toimii Völjy, jossa A-kli­nik­ka­sää­tiö tarjoa huumeita käyttäville ihmisille apua, tekemistä ja tukea itsenäiseen asumiseen.
 Jal­ma. A-kli­nik­ka­sää­tiö auttaa maahanmuuttajataustaisia nuoria Helsingissä.
 Et­si­vä nuo­ri­so­työ. Etsivä nuorisotyö antaa tukea ja ohjausta alle 30-vuotiaille nuorille.

Verkkopalvelutyö 
 Do­ping­link­ki. Dopinglinkki tarjoaa tietoa ja terveysneuvontaa kuntodopingista eli kilpa- ja huippu-urheilun ulkopuolisesta dopingkäytöstä.
 La­si­nen lap­suus. Tietoa ja tukea vanhempien alkoholinkäytöstä haittoja kokeville ja heitä työssään kohtaaville. Hyvinvointia arkeen ja apua ongelmien ylisukupolvisuuden ehkäisyyn.
 Nuor­ten­link­ki. Nuorten oma verkkosivusto, jossa teemana mm. päihteet tai päihteettömyys, pelaaminen, netinkäyttö, masennus, seksuaalisuus, kiusaaminen ja paljon muuta. 
 Päih­de­link­ki. Päihdelinkki-verkkopalvelu tarjoaa tietoa ja tukea päihteistä ja riippuvuuksista. Päihdelinkistä löytyy kattavan tietopankin lisäksi testejä, oma-apusisältöjä, vertaistukea ja neuvontapalvelu. A-klinikkasäätiön Päihdelinkki on Suomen suosituin päihde- ja riippuvuusaiheinen verkkopalvelu.  

Säätiön palvelutuotanto siirtyi sen kokonaan omistamaan A-klinikka Oy:hyn vuoden 2018 alussa. Toiminnan tuotot palautuvat A-klinikkasäätiön tarkoituksen mukaisesti suomalaisen päihde- ja mielenterveystyön kehittämiseen. 

A-klinikkasäätiö toimii voittoa tavoittelematta. Järjestölähtöinen toiminta rahoitetaan pääasiassa Sosiaali- ja terveysjärjestöjen avustuskeskuksen avustuksilla. 
A-klinikkasäätiö on SOSTEn jäsenjärjestö.

A-klinikkasäätiön historiaa 

A-klinikkasäätiö perustettiin 10.10.1955. Sen perustajayhteisöjä olivat Oy Alko Ab, Alkoholitutkimussäätiö, Suomalainen Lääkäriseura Duodecim, Finska Läkaresällskapet rf, Kansan Raittiusapu (sulautunut toiseen järjestöön), Sosiaali- ja terveysturvan keskusliitto, Kirkkopalvelut ry, Suomen Kirkon Sisälähetysseura ry, Suomen Kuntaliitto, Suomen Lääkäriliitto, Suomen Mielenterveysseura, Suomen Punainen Risti, Suomen Raittiusjärjestöjen liitto (lakkautettu), Työterveyslaitos (nykyinen edustaja Kuntoutussäätiö), VAK ry ja Väestöliitto.  

Ensimmäiset A-klinikat avattu Vaasassa ja Helsingissä jo vuodenvaihteessa 1953–54. A-klinikat perustetty avohuollon hoitopaikoiksi vastapainoksi valtion silloiselle holhous- ja kontrollipainotteiselle alkoholistihuollolle ja alkoholistien lakisääteiselle laitoshuollolle. Vaasan ja Helsingin kokeiluklinikat jatkoivat toimintaansa A-klinikkasäätiön hallinnassa. Vuonna 1957 avattu A-klinikat Lahteen, Tampereelle ja Turkuun. Ensimmäiset katkaisuhoitoasemat perustettu 1969. Ensimmäiset nuorisoasemat aloittivat toimintansa Helsingissä, Jyväskylässä, Kotkassa, Tampereella ja Turussa 1970. Lakiuudistus vuoden 1975 alusta mahdollisti kunnallisen A-klinikkaverkoston kehittämisen, ja osa A-klinikkasäätiön yksiköistä kunnallistui.

Katso myös 
 Päihdelinkki
 A-klinikka
 Päihdesairaala

Lähteet

Aiheesta muualla 
 A-klinikka Oy:lle siirrettiin A-klinikkasäätiön palvelutuotanto  ePressi 24.4.2018.

A-klinikkasäätiö